EkBass/fiwiki-20250220-pages-articles huggingface dataset:
Chris Driedger

Chris Driedger (s. 18. toukokuuta 1994, Winnipeg, Kanada) on kanadalainen jääkiekkomaalivahti, joka pelaa NHL-seura Florida Panthersin organisaatiossa. Driedger varattiin NHL:n varaustilaisuudessa 2012 kolmannella kierroksella, 76. varauksena Ottawa Senatorsiin. Driedger teki maalin WHL:ssä helmikuussa 2014. Huhtikuussa 2014 Driedger teki kolmen vuoden pituisen sopimuksen Senatorsin kanssa. Seuraavana vuonna 26. maaliskuuta hän pelasi ensimmäisen NHL-ottelunsa New York Rangersia vastaan. Heinäkuussa 2018 Driedger teki vapaana agenttina vuoden mittaisen AHL-sopimuksen Springfield Thunderbirdsin kanssa. Helmikuussa 2019 Driedger teki loppukauden mittaisen kaksisuuntaisen sopimuksen Florida Panthersin kanssa. Huhtikuussa 2019 hän solmi Panthersin kanssa kaksivuotisen jatkosopimuksen. Seattle Kraken varasi Driedgerin joukkueeseensa vuoden 2021 laajennusvaraustilaisuudessa. Heinäkuussa 2024 Driedger palasi vapaana agenttina Panthersiin vuoden mittaisella sopimuksella. ==Lähteet== * Luokka:Kanadalaiset jääkiekkomaalivahdit Luokka:Florida Panthersin pelaajat Luokka:Maalin tehneet jääkiekkomaalivahdit Luokka:Vuonna 1994 syntyneet Luokka:Elävät henkilöt
Jack Ma

Jack Ma, oik. Ma Yun (; s. 10. syyskuuta 1964 Hangzhou, Kiina), on kiinalainen yritysjohtaja ja verkkokauppa Alibaban perustaja ja sen hallituksen puheenjohtaja. Alkujaan englanninopettajaksi valmistunut Ma perusti ensimmäisen nettiyrityksensä 1995 ja Alibaban 1999. Suursijoittajien, kuten Goldman Sachsin, Yahoon ja Softbankin, avulla siitä kasvoi suuryritys. Ma omistaa yrityksestä nykyisin kuutisen prosenttia mutta hänen omaisuutensa on silti noin 48 miljardia euroa, Forbesin mukaan 35 miljardia euroa. Ma omistaa puolet Kiinan suurimmasta elokuvayhtiöstä Alibaba Picturesista ja vähemmistöosuuden Steven Spielbergin tuotantoyhtiöstä Amblinista. The New York Times kertoi 7. syyskuuta 2018 jutussaan, että Ma on jäämässä eläkkeelle, mutta Alibaban omistamana South China Morning Post kiisti tiedon. Syyskuussa 2019 Ma kuitenkin luopui Alibaba Groupin toimitusjohtajan tehtävästä; Alibaban uutena toimitusjohtajana aloitti Daniel Zhang. Kiinalainen sanomalehti paljasti Man olevan Kiinan kommunistisen puolueen jäsen marraskuussa 2018. Ma oli kadoksissa loka-marraskuusta 2020 helmikuuhun 2021 saakka, sen jälkeen kun hän oli arvostellut Kiinan talouspolitiikkaa. == Lähteet == ==Kirjallisuutta== * Clark, Duncan: The House That Jack Ma Built (2016) Luokka:Kiinalaiset yritysjohtajat Luokka:Vuonna 1964 syntyneet Luokka:Elävät henkilöt Luokka:Kiinalaiset miljardöörit
Heeros (yritys)

Heeros Oyj on suomalainen ohjelmistoyhtiö, joka tuottaa taloushallinnon ratkaisuja SaaS-pohjaisesti (Software as a Service eli ohjelmistovuokraus) tilitoimistoille ja PK-yrityksille. Heeros työllistää noin 80 työntekijää ja yhtiöllä on toimipisteet Helsingissä, Jyväskylässä, Turussa ja Hollannissa. Heeros on digitaalisen taloushallinnon kokonaisjärjestelmä, jota voidaan käyttää niin yksittäisinä moduuleina kuin kattavana kokonaispalveluna. Heeroksen ratkaisut kattavat kaikki sähköisen talous- ja palkkahallinnon prosessit.Marraskuussa 2021 Heeros osti CRM- ja yrityksenhallintatyökalua tarjoavan Taimer Oy:n. Accountor Software teki marraskuussa 2024 ostotarjouksen Heeroksesta. Heeros listautui Helsingin pörssin First North -markkinapaikalle marraskuussa 2016. == Lähteet == ==Aiheesta muualla== * Heeros Luokka:Suomalaiset ohjelmistoyritykset Luokka:Suomalaiset First North -yhtiöt
Amprolium

Amprolium (C14H19N4Cl) on heterosyklinen orgaaninen yhdiste. Yhdistettä voidaan käyttää eläinlääketieteessä erityisesti siipikarjan kokkidioosin hoitamiseen. ==Ominaisuudet== Huoneenlämpötilassa amprolium on väritöntä kiteistä ainetta. Usein sitä käytetään hydrokloridisuolana, joka liukenee hyvin veteen, etanoliin, metanoliin ja dimetyyliformamidiin, mutta ei esimerkiksi asetoniin, asetonitriiliin tai etyyliasetaattiin. Amprolium tehoaa kokkidioosia aiheuttavien Eimeria-suvun alkueläimiin. Yhdisteen rakenne muistuttaa tiamiinin rakennetta. Yhdiste ei kuitenkaan sillä hydroksyyliryhmää, josta voisi muodostua pyrofosfaattijohdannaista tiamiinipyrofosfaatin tavoin. Yhdiste myös estää tiamiinin pääsyä alkueläinsolujen sisään. Tällöin alkueläinten soluille elintärkeän pyruvaattidehydrogenaasientsyymin toiminta estyy. Tehon parantamiseksi amproliumia käytetään usein yhdessä muiden kokkidiostaattien kanssa.Richard Sams: Veterinary Drugs, Ullmann's Encyclopedia of Industrial Chemistry, John Wiley & Sons, New York, 2000. Viitattu 11.11.2016 ==Valmistus ja käyttö== Amproliumin synteesin ensimmäisessä vaiheessa butyronitriili reagoi ammoniakin kanssa muodostaen amidiinijohdannaisen. Tämä kondensoituu metoksimetyleenimalononitriilin kanssa ja nitriiliryhmän hydrolyysi johtaa pyrimidiinijohdannaisiin. Seuraavassa vaiheessa karbonyyliryhmä pelkistetään hydroksyyliryhmäksi ja hydroksyyliryhmä korvataan klooriatomilla. Muodostunut välituote reagoi 2-metyylipyridiinin kanssa muodostaen amproliumia. Amproliumia lisätään erityisesti Yhdysvalloissa kanojen, kalkkunoiden ja fasaanien rehuun kokkidioosin hoitamiseksi. Suomessa käytettäviin siipikarjanrehuihin amproliumia ei kuitenkaan saa lisätä. Amproliumia käytetään myös lehmien, vuohien, lampaiden ja koirien kokkidioosin hoitoon. ==Lähteet== Luokka:Eläinlääkkeet
Marko Turunen

Marko Turunen (s. 24. maaliskuuta 1973 Kotka) on suomalainen sarjakuvapiirtäjä. Turuselta on julkaistu albumit Rakkautta viimeisellä silmäyksellä, Pohja, Tiskipäiväkirja, Kuolema kulkee kintereillä, Lihat puntarissa, Supernormal, Marko Turusen elämä, Hanhenmarssia e-mollissa, Ufoja Lahdessa ja ADHD-Sheikki 1–4. Turunen on saanut Suomen sarjakuvaseuran Puupäähatun. Turuselle myönnettiin valtion kolmivuotinen taiteilija-apuraha 2021. == Lähteet == == Aiheesta muualla == * Kotisivut * Marko Turunen - Napa Agency Luokka:Suomalaiset sarjakuvantekijät Luokka:Vuonna 1973 syntyneet Luokka:Elävät henkilöt
Kallonpohjavaltimo

Kallonpohjavaltimo (arteria basilaris) on pariton päässä aivojen alapuolella sijaitseva valtimo, joka saa alkunsa vasemmasta ja oikeasta nikamavaltimosta sekä pienen selkäydinvaltimon etuhaarasta. Veri virtaa tätä valtimoa eteenpäin kohti aivojen valtimokehää ja kuutta aivovaltimoa. Erityisesti aivojen takaraivolohkot mutta myös osittain ohimolohkot saavat tätä kautta valtimosuonituksensa. Kallonpohjavaltimosta eroavat matkalla aivosiltaan kulkevat valtimot sekä etummaiset pikkuaivovaltimot. Luokka:Valtimot
Robbie Russo

Robbie Victor Russo (s. 15. helmikuuta 1993, Westmont, Yhdysvallat) on yhdysvaltalainen jääkiekkopuolustaja, joka pelaa AHL-joukkue Tucson Roadrunnersissa. New York Islanders varasi Russon NHL:n varaustilaisuudessa 2011 neljännellä kierroksella 95. varauksena. Elokuussa 2015 Russo teki kahden vuoden pituisen sopimuksen Detroit Red Wingsin kanssa. Kaudella 2015–2016 Russo teki Griffinsin joukkueessa AHL:ssä 65 ottelussa tehot 5+34=39. Hänen +/- -lukemansa oli +47, joka oli koko liigan paras. Loistavasti sujuneen tulokaskauden ansiosta hänet nimettiin AHL:n tulokkaiden tähdistökentälliseen. Russo on edustanut Yhdysvaltoja alle 18-vuotiaiden maajoukkueessa MM-kisoissa 2011, joissa hän toimi joukkueen kapteenina, ja johdatti Yhdysvallat turnauksen voittoon. ==Lähteet== * Luokka:Yhdysvaltalaiset jääkiekkoilijat Luokka:New Jersey Devilsin pelaajat Luokka:New York Islandersin varaamat pelaajat Luokka:Vuonna 1993 syntyneet Luokka:Elävät henkilöt
Diplekseri

Diplekseri on passiivinen, yli-/alipäästösuodin, jolla voidaan yhdistää tai erottaa kahdella eri taajuusalueella olevat signaalit samassa siirtolinjassa (esimerkiksi 145 MHz ja 430 MHz). Radioamatöörikäytössä voidaan diplexeriä käyttää yhdistämään kahden eri taajuusalueen radiot, yhteen kaksoistaajuuden antenniin. Samalla taajuusalueella toimivaa signaalierotinta kutsutaan duplekseriksi. Tämä mahdollistaa yhtäaikaisen lähetyksen ja vastaanottamisen samassa siirtolinjassa. Duplekseri on yleensä rakenteeltaan ylipäästö + kaistanesto- ja alipäästö+kaistanestosuodin. Taajuuksien erotus Suomessa on yleisesti 4,6 MHz ja 5 MHz ja UHF alueella 9 MHz tai 9,6 MHz. Myös muita erotuksia on käytössä, kuten radioamatöörien käyttämä 600 kHz. Luokka:Radiotekniikka
Juottojärvi

Juottojärvi on Pirkanmaalla Nokialla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Juottojärvi on osa Laajanojan valuma-aluetta. == Maantietoa == Järvi on 300 metriä pitkä, 200 metriä leveä ja sen pinta-ala on 3,9 hehtaaria. Järveen laskee kolme ojaa, joista kaksi ovat viereisen suon kuivatusojia ja kolmas Kalliojärven lyhyt laskuoja. Järven oman lähialueen valuma-alue on pieni ja suuri osa valuma-alueesta muodostuu Kalliojärvestä ja sen yläpuolisesta valuma-alueista. Tästä johtuu, että veden laskennallinen viipymä järvessä on 118 vuorokautta. Järven rantaviivan pituus on 900 metriä. Järvi on autio ja se jää kokonaan luonnonsuojelualueen sisälle. Järvelle ei johda tietä, mutta Kalliojärven laskuojan ylittää polku. == Vedenlaatu == Juottojärven vedenlaatua on tutkittu vuosina 1991 ja 1999–2015. Vielä 1990-luvulla vedenväri oli ruskeaa ja sen happamuustaso oli alhainen eli vesi oli hapanta. Juottojärvi kuuluu Alisenjärven reittiin, joka valittiin vuonna 1991 pääkohteeksi valtion happamoituneiden vesistöjen tutkimusprojektiin. Projektin puitteissa sekä Juottojärven yläpuolista Kalliojärveä kalkittiin vuosina 1998 ja 2003 että sen yläpuolista Ruokejärveä vuosina 2001, 2007 ja 2014. Kalkituksien alettua veden happamuustaso kohosi normaaliksi ja järven puskurikyky happamoitumista vastaan koheni tyydyttäväksi. Kalkituksen vaikutuksien vähennyttyä happamuustaso on palannut happaman puolelle. Tähän eivät ole vaikuttaneet enää myöhemmätkään kalkitukset. Riippuen vesinäytteiden oton ajankohdasta, joka on ollut joko alkutalvea tai alkusyksyä, veden sisältävien ravinteiden määrässä on ollut hieman vaihtelua. Sulamis- ja huuhtoutumisvesien tuomat ravinteet ja humus ovat silloin värjänneet veden ruskeaksi. Järvi on ravinteiden osalta karun tai lievästi rehevöityneen järven tasolla. Järvessä muodostuu lämpötilakerrostumista kesäisin ja talvisin. Syksyn ja kevään täyskierto jää vain osittaiseksi, jolloin alusvesi on ollut säännöllisesti hapetonta. Hapettomuus aiheuttaa alusveden syvänteessä sisäistä kuormitusta, kun ravinteet pääsevat liukenemaan takaisin veteen järven sedimenteistä. Järven vedenlaatu on muuten hyvä. == Natura 2000 == Juottojärvi kuuluu Natura 2000 -verkostossa Nokian Kaakkurijärviin ja muodostavat siellä yhdessä itäisen Ylisenlammin, Heinäjärven (osa), Porrasjärven, Pienen Porrasjärven ja Kalliojärven kanssa yhteisen enklaavin. Siihen kuuluvat myös osa Pitkäjärven ympäristöstä ja kaikki Ruokejärven ympäristöt. == Historiaa == Kalmbergin kartastossa vuodelta 1855–1856 Porrasjärven rantaviiva seuraa nykyistä rantaa muuten hyvin, mutta siinä järven pohjoisosan rantaviiva näyttää seuraavan myös Juottojärven rantaviivaa. Tämän kartan mukaan vaikuttaa siltä, että Porrasjärvellä ja Juottojärvellä olisi ollut yhteinen historia, joka olisi pienen järvenlaskun seurauksena eriytynyt. Mikäli kyseessä ei ole ollut kartoittajan virhe, on se uskottavaakin järvien verrattain pienen 40 senttimetrin korkeuseron vuoksi. Samassa kartassa pohjoista lahtea kutsutaan ”Juotto-järveksi”. == Lähteet == Luokka:Pyhäjärven alue (Tampere) Luokka:Nokian järvet
CivilizationEDU

CivilizationEDU on oppimispelimuunnelma Civilization-videopelisarjaan kuuluvasta vuonna 2010 julkaistusta vuoropohjaisesta Civilization V -strategiapelistä. Pelin kehittämistä koskevan lehdistötiedotteen mukaan CivilizationEDU tarjoaisi opiskelijoille mahdollisuuden arvioida taloudellisten ja teknologisten päätösten seurauksia sekä harjoittaa kriittistä ajattelua, luoda historiallisia tapahtumia ja kokeilla syy- seuraussuhdetta armeijan, tekniikan ja poliittisen sekä sosioekonomisen kehityksen kautta. Opettajia varten peliin oli tarkoitus tulla hallintapaneeli, jonka avulla voi tarkastella opiskelijoiden edistymistä ja joka osoittaa, miten pelinsisäiset saavutukset liittyvät ongelmanratkaisuun. Pelin kehittäjät halusivat, että peli voisi toimia vaihtoehtona standardoiduille kokeille. == Kehitys == Take-Two Interactive Software tiedotti 23. kesäkuuta 2016 Annual Games for Change Festival -videopelitapahtumassa, että se tuottaa yhdessä voittoa tavoittelemattoman GlassLab Inc. -yrityksen kanssa Civilization V -peliin pohjautuvan opetuspelin. Samalla Take-Two ilmoitti, että pelin olisi tarkoitus olla pohjois-amerikkalaisissa high schooleissa saatavilla syksyllä 2017. Pelin kehittäjä GlassLab lopetti toimintansa loppuvuodesta 2018. GlassLabin toimitusjohtaja Dan White kertoi ongelmaksi pelien erilaisen suuntautumisen: pelit tähtäävät ongelmanratkaisukykyihin kun taas kokeet testaavat sisältöä ja tietoa, jotka vaativat muistamiskykyä. == Lähteet == Luokka:Civilization-pelit Luokka:Opetuspelit
Panhellenia

Panhellenia () eli ”Yhdistyneitten kreikkalaisten juhlat” olivat antiikin Ateenassa vietetyt juhlat. Ne perusti keisari Hadrianus vuonna 132 jaa. Ensimmäiset juhlat saatettiin kuitenkin viettää vasta vuonna 137 jaa. Juhlat järjestettiin joka neljäs vuosi, ja niiden tiedetään olleen olemassa ainakin vielä vuonna 250 jaa. Panhellenia-juhlat ja niiden nimi perustuivat Hadrianuksen perustamaan kreikkalaisten kaupunkien liittoon Panhellenioniin. Juhliin liittyi Ateenaan rakennettu Panhellenion, joka oli Zeus Panhellenioksen ja Hera Panhellenian pyhäkkö. == Lähteet == Luokka:Antiikin Ateenan juhlat
Laura Hyppönen

Laura Hyppönen on suomalainen elokuvaohjaaja. Hän syntyi Neuvostoliitossa, vietti lapsuutensa Suomessa, opiskeli elokuvaohjaajaksi Tanskassa ja on asunut Isossa-Britanniassa 2000-luvun alusta lähtien. Hänen ensimmäinen pitkä elokuvansa on Live East Die Young (2012), joka oli ehdolla parhaaksi elokuvaksi Raindance-elokuvajuhlilla ja Dinardin elokuvajuhlilla. Ranskalainen jakeluyhtiö Reel Suspects on julkaissut elokuvan iTunesissa. Kymmenosainen lyhyiden monologielokuvien sarja Ten Faces of Anna (2014) esitettiin Stanley Picker Galleryssä Lontoossa. Sarjan toisessa episodissa esiintyvä Annarose Cattanach palkittiin parhaana näyttelijänä pariisilaisella ASVOFF- festivaalilla (A Shaded View on Fashion Film). == Lähteet == ==Aiheesta muualla== * Luokka:Suomalaiset elokuvaohjaajat Luokka:Elävät henkilöt Luokka:Syntymävuosi puuttuu
-51°C

-51°C on kosketinsoittaja Esa Kotilaisen vuonna 2010 julkaistu studioalbumi. Kotilainen on säveltänyt, esittänyt, sovittanut, äänittänyt ja miksannut levyn. == Kappaleet == Kaikki kappaleet säveltänyt Esa Kotilainen. # # # # # == Lähteet == * -51°C discogs.com -sivustolla === Viitteet === Luokka:Vuoden 2010 albumit Luokka:Esa Kotilaisen albumit Luokka:Ambient-albumit
Yle Ođđasat

Yle Ođđasat (’Yle Uutiset’) on Yleisradion saamenkielinen, suomeksi tekstitetty uutislähetys, joka keskittyy Suomessa asuvien saamelaisten asioihin ja suomalaisen yhteiskunnan ilmiöihin. Lähetys tuotetaan Ylen saamenkielisessä toimituksessa Inarissa, ja se esitetään Yle TV1 -kanavalla arki-iltapäivisin. Ohjelma näkyy koko maassa, ja sitä voi katsoa myös Yle Areenassa. Yle Ođđasat on osa Ylen saamenkielistä uutistarjontaa, johon kuuluvat lisäksi saamenkieliset radiouutiset ja verkkosivut sekä arki-iltaisin lähetettävät yhteispohjoismaiset Ođđasat-televisiouutiset. Yle Ođđasat juonnetaan vaihdellen kolmella eri saamelaiskielellä. Uutistenlukijoista Kaisa Aikio ja Inger-Elle Suoninen puhuvat pohjoissaamea, Sara Wesslin koltansaamea ja Mikkâl Morottaja inarinsaamea. Uutiset tekstitetään suomeksi. Ensimmäiset Yle Ođđasat -televisiouutiset lähetettiin 2. joulukuuta 2013. Ensimmäisessä lähetyksessä oli mukana kaikkia kolmea Suomessa puhuttua saamen kieltä. Alkuvuosina ohjelma juonnettiin aina pohjoissaameksi, joka on saamelaiskielistä yleisin. Uutisjuttuja oli alusta lähtien kolmella saamen kielellä. Koltansaamea käytettiin ensi kerran juontokielenä kokeilumielessä vuonna 2016. Yle Sápmin päällikkö Pirita Näkkäläjärvi sai idean kevyttuotanteiseen Yle Ođđasatiin syystalvella 2012 oltuaan seuraamassa Ođđasat-lähetyksen tekstittämistä Pasilassa ensimmäistä kertaa ja kurkattuaan Pasilan kevytstudio KES:iin, josta tuotettiin illan tv-lähetykset. Alun perin Näkkäläjärvi kaavaili Yle Ođđasatin tuottamista Pasilasta, mutta Yleisradio päätti rakentaa Yle Sápmille oman tv-studion Inariin. Tällä hetkellä toimituksella on käytössä jo järjestyksessään toinen oma studio Inarissa. Yle Sámi Radion Inarissa sijaitsevan entisen toimitustalon sisäilmaongelmien aikaan 2015‒2016 Yle Ođđasat -lähetys juonnettiin tilapäisesti Tampereelta ja ennen uuden toimitilan valmistumista lähetys toteutettiin Inarista myös ilman studio-osuuksia. Nykyisin Yle Ođđasatilla on päivittäin yli 200 000 katsojaa. Yle Ođđasatin uutisankkureina ovat toimineet Aletta Lakkala, Kaisa Aikio, Rosa-Máren Magga, Áile Aikio, Pirita Näkkäläjärvi, Ailu Valle, Mika Laiti, Tuuni Partti, Sara Wesslin, Mikkâl Morottaja ja Inger-Elle Suoninen. Yle Ođđasat on tiettävästi ainoa tv-uutislähetys, jossa uutisankkuri on joikannut osana ohjelmaa. == Katso myös == * Yle Sámi Radio == Lähteet == == Aiheesta muualla == *Yle Sápmi – Ylen uutisia saameksi *Yle Ođđasat Yle Areenassa Luokka:Suomalaiset uutisohjelmat Luokka:Yle TV1:n televisio-ohjelmat Luokka:Saamelainen media
Raili Ala-Haavisto

Raili Tellervo Ala-Haavisto o.s. Paaso (s. 3. tammikuuta 1940 Kuivaniemi) SHO, VTL, FT on Di-anoigostisen järjestelmän luoja. Kuopion yliopiston yhteiskuntatieteellisessä tiedekunnassa esitettiin 18.5.2001 tarkastettavaksi hänen väitöskirjansa Di-anoigostinen järjestelmä: Filosofis-teoreettinen diagnostinen käsitteistö hoitotyöhön ja hoitotieteeseen. Vastaväittäjänä oli professori Arja Isola Oulun yliopistosta, ja väitöstilaisuuden valvojana professori Pirkko Meriläinen Kuopion yliopistosta. Ala-Haavisto on kirjoittanut sairaanhoidon oppimateriaalia, lehti- yms. julkaisuja, sekä useita sukukirjoja. Raili Ala-Haavisto on Hannes Paason ensimmäisen avioliiton nuorin lapsi. Hän avioitui vuonna 1981, ja avioliitosta on yksi tytär. == Julkaisuja == * Di-anoigostinen järjestelmä - filosofis-teoreettinen diagnostinen käsitteistö hoitotyöhön ja hoitotieteeseen; väitöskirja; Kuopion yliopisto 2001; ISBN 9789517819268 * Sisä-Suomen sairaala : Suomen ensimmäinen B-mielisairaala 1953-2003; Gummerus 2003 * 150 vuotta - muuttuuko ihminen?; Keski-Suomen sairaanhoitopiiri 2000; ISBN 9519034900, ISBN 9789519034904 == Aiheesta muualla == * http://www.oppi.uef.fi/uku/vaitokset/vaitokset/2001/ralahaavisto.htm.html * http://www.ksshp.fi/fi- FI/Sairaanhoitopiiri/Muu_toiminta/Sairaalamuseo/Sairaanhoitopiirin_julkaisuja(44810) * https://kansalliskirjasto.finna.fi/Record/fennica.1038981 Luokka:Elävät henkilöt Luokka:Vuonna 1940 syntyneet Luokka:Suomalaiset henkilöt
Timo Kuparinen

Timo Kuparinen (30. huhtikuuta 1946 Jyväskylä – 8. syyskuuta 2016 Helsinki) oli Yleisradion radio- ja tv-toimittaja.Timo Kuparinen, tiukka työmarkkinatoimittaja . Muistot. Helsingin Sanomat. Arto Nieminen & Tarmo Ropponen. Syntymävuosi on otsikossa 1949 ja tekstissä 1946. Hänen kerrotaan kuitenkin kuolleen 70-vuotiaana, joten 1946 on oikein.Kuolinilmoitus. Helsingin Sanomat 16.10.2016. s. C 16 Kuparinen aloitti radion Tänään iltapäivällä -ohjelman kesätoimittajana vuonna 1971 ja jo samana vuonna hän sai vakituisen radiotoimittajan tehtävän. Vuonna 1980 hän siirtyi television uutistoimitukseen – ensin perustoimittajaksi, myöhemmin toimitussihteeriksi ja vuonna 1988 politiikan erikoistoimittajaksi. Erityisesti hän seurasi tässä tehtävässä työmarkkinoiden tapahtumia. Usein hänen raporttinsa aiheesta olivat suoria lähetyksiä neuvottelujen kulusta, lakoista ja niiden sovittelusta. Myös vaalien tulosseurannassa hän oli useita kertoja. Eläkkeelle hän jäi vuonna 2002. ==Lähteet== Luokka:Suomalaiset televisiotoimittajat Luokka:Ylen toimittajat Luokka:Vuonna 1946 syntyneet Luokka:Vuonna 2016 kuolleet Luokka:Suomalaiset politiikantoimittajat
Melinda Kinnaman

Melinda Rosalie Kinnaman (s. 9. marraskuuta 1971 Tukholma, Ruotsi) on ruotsalainen näyttelijä. Hän teki elokuvadebyyttiinsä 13-vuotiaana elokuvassa Elämäni koirana (1985). Vuosina 1991–1994 Kinnaman opiskeli Tukholman teatterikoulussa. Valmistumisen jälkeen hän on näytellyt Kuninkaallisessa draamateatterissa, jossa Kinnaman on näytellyt muun muassa monissa klassikko- esityksissä kuten: Iphigenia in Aulis (1995), Kuinka äkäpussi kesytetään (1997), Kirsikkapuisto (1997), Jean-Paul Sartren No Exit (2000), Woyzeck (2003), Venetsian kauppias (2004) sekä Bernarda Alban talo (2008). Hän on myös taitava akrobaatti. Kinnaman on näytellyt muun muassa elokuvissa Ormens väg på hälleberget (1986), The Father (1987), The Wild Duck (1987), Söndagsbarn (1992), Mary, Mother of Jesus (1999) sekä televisiosarjoissa The Way Home (1989) ja Modus (2015–). Kinnamanin vanhemmat ovat molemmat yhdysvaltalaisia, ja he muuttivat Ruotsiin ennen kuin tämä syntyi. Melinda Kinnamanin velipuoli on näyttelijä Joel Kinnaman. Luokka:Ruotsalaiset näyttelijät Luokka:Vuonna 1971 syntyneet Luokka:Elävät henkilöt
Oggebbio

Oggebbio on kunta Pohjois-Italiassa Verbano-Cusio-Ossolan maakunnassa Piemonten alueella. Oggebbion naapurikunnat ovat Aurano, Brezzo di Bedero, Cannero Riviera, Castelveccana, Ghiffa, Porto Valtravaglia ja Premeno. == Lähteet == Luokka:Verbano-Cusio-Ossolan maakunnan kunnat
Baceno

Baceno on kunta Pohjois-Italiassa Verbano-Cusio-Ossolan maakunnassa Piemonten alueella. Bacenon naapurikunnat ovat Crodo, Formazza, Premia ja Varzo sekä sveitsiläiset Binn ja Grengiols. == Lähteet == Luokka:Verbano-Cusio-Ossolan maakunnan kunnat
Bigelow Expandable Activity Module

Bigelow Expandable Activity Module (BEAM) on Bigelow Aerospacen kehittämä kokeellinen kokoonpuhallettava avaruusasemamoduuli. Se laukaistiin avaruuteen 10. huhtikuuta 2016. 16. huhtikuuta se kiinnitettiin Kansainväliseen avaruusasemaan. Paineistus ja laajentaminen suoritettiin 25. toukokuuta. Kokeellista moduulia käytetään vain testausluontoisesti eli se ei ole osa pysyvää oleskelutilavuutta. Pehmeäseinäinen moduuli on massaltaan noin 1,4 tonnia, 4 metriä pitkä ja 3,2 metriä halkaisijaltaan. Bigelow Expandable Activity Module at Bigelow’s facility in Las Vegas.jpg|BEAM kokoontaitettuna. BEAM mockup.jpg|Koemalli täysikokoneisena. ISS-47 BEAM installation (1).jpg|BEAM:in asentamista paikoilleen. BEAM module expansion series.jpg|Kokoonpuhalluksen vaiheita. ISS-47 Jeff Williams works inside the BEAM.jpg|Astronautti Jeff Williams BEAM:in sisällä. ==Lähteet== == Aiheesta muualla == Luokka:Kansainvälinen avaruusasema
Lumo (lehti)

Lumo - lehti tarkoittaa seuraavia * Lumo, vuonna 2010 ilmestynyt kulttuurilehti * Lumo, vuonna 2015 perustettu luontokuvaukseen erikoistunut lehti
Lumo (lehti 2015)

Lumo on vuonna 2015 perustettu luontokuvaukseen erikoistunut lehti, jota julkaisee Lumo Publishing.Mesenaatti.me Lehti ilmestyy kuusi kertaa vuodessa, ja sen päätoimittaja on Raisa Tasanto. Lehden vakituiseen avustajakuntaan kuuluvat muun muassa Hannu Hautala ja Markku Varesvuo.Lumo nro 11 s. 5 Lehti ilmestyy sekä paperiversiona että e-lehtenä. E-lumo ilmestyy myös englanniksi.Lumopublishing ==Lähteet== Luokka:Suomalaiset aikakauslehdet Luokka:Luontovalokuvaus
Robbins

Robbins on muun muassa seuraavien henkilöiden sukunimi: * Amy Robbins (s. 1971), brittiläinen näyttelijä * Dave Robbins (1923–2005), yhdysvaltalais- kanadalainen pasunisti, säveltäjä, sovittaja ja musiikkipedagogi * Frank Robbins (1917–1994), yhdysvaltalainen sarjakuvapiirtäjä ja -käsikirjoittaja * Frederick Chapman Robbins (1916–2003), yhdysvaltalainen mikrobiologi, Nobelin lääketieteen palkinnon saaja * Harold Robbins (1916–1997), yhdysvaltalainen kirjailija * Jerome Robbins (1918–1998), yhdysvaltalainen elokuvaohjaaja, koreografi ja kirjoittaja * Lucy Lee-Robbins (1865–1943), yhdysvaltalais- ranskalainen taidemaalari * Mark B. Robbins, yhdysvaltalainen lintutieteilijä * Marty Robbins (s. 1971), yhdysvaltalainen laulaja ja lauluntekijä * Tim Robbins (s. 1958), yhdysvaltalainen näyttelijä, käsikirjoittaja, ohjaaja ja tuottaja == Kuvitteellisia henkilöitä == * Arizona Robbins, lastenkirurgi tv- sarjassa Greyn anatomia
Martti Arkko

Martti Arkko (s. 6. elokuuta 1939 Viipuri) on suomalainen Mikkelissä asuva kuvittaja, graafikko ja taidemaalari. Arkko on kuvittanut useita luonto- ja eräkirjoja, suunnitellut kirjojen kansia, ulkoasuja sekä piirtänyt ja maalannut eräaiheisia tauluja ja muotokuvia. Hän on tehnyt erityisesti luontoaiheisia töitä. Piirtämisen hän aloitti jo nuorena eläinkuvilla, joista varsinkin kissa ja kettu olivat mieliaiheita. Hän on kuvittanut muun muassa Olli Aulion toimittamat kirjat Vapaa-ajan kalastaja ja Suuri Retkeilykirja, joissa on yli 3 000 yksittäistä ja ainutlaatuista piirroskuvaa. Vapaa-ajan kalastaja -kirjasta otettiin useita painoksia.Gummerus Oy, Jyväskylä Se käännettiin myös venäjäksi, ja käännös toimitettiin silloiseen Neuvostoliittoon yhtenä isona toimituseränä. Survival- ja luontoharrastusten innoittamana Arkko kuvitti useita alan teoksia.Survival Guild Finland - Survival kilta ry, Suomen matkailuliitto ry, Arma Fennica Oy:n vuosikertomukset 1993-2013 Myös useissa 1970–2000 lukujen erä- ja kalastuslehdissä sekä kokoomateoksissa (Eränkävijä ja Erämaailma) on ollut Arkon kuvituksia. == Teoksia == Martti Arkon kokonaan kuvittamia teoksia: *Vapaa-ajan kalastaja, K. J. Gummerus Oy 1978, ISBN 9512016184 *Eräpolku, Otava Oy 1982, ISBN 951-1-06938-1 *Vanhat hyvät erätaidot, Ajatus kustannus Oy 1997, ISBN 9519440569 *Hirvi vai muu, Arma Fennica Oy 1993 , ISBN 951-96205-5-9 *Hirvikämpän huumoria, Arma Fennica Oy 2013, ISBN 978-952-5687-20-0 *Kalamiesten kaskuja, Arma Fennica Oy 2013, ISBN 978-952-5687-24-8 *Suuri Retkeilykirja, Gummerus Oy 1990,ISBN 951-20-2666-X *Lallin pidot, Edita Publishing 2001, ISBN 9789513731069 *Yrttiopas - Luonnonkasvit ravintona, Suomen matkailuliitto ry 1986, ISBN 9518380287 *Kulkurin keittokirja, Suomen Matkailuliitto 1989 ISBN 9518380589 *Eränkävijän ruokakirja, Ajatus kustannus Oy 1998, ISBN 9519440704 *Yrtit ja villivihannekset, Suomen matkailuliitto ry 1999. ISBN 9518381380 == Lähteet == Luokka:Suomalaiset graafiset suunnittelijat Luokka:Vuonna 1939 syntyneet Luokka:Elävät henkilöt
Tikkurilan urheilupuisto

Tikkurilan urheilupuisto on Vantaan Viertolassa sijaitseva urheilupuisto, johon kuuluvat Tikkurilan uimahalli, jäähalli ja Tikkurilan urheilutalo, jossa on esimerkiksi palloiluhalli, keilahalli ja tatami. Lisäksi puistossa on hiekka- ja nurmikenttä, kaksi tekonurmikenttää sekä talvisin ylipainehalli. Urheilupuisto sijaitsee Läntisellä Valkoisenlähteentiellä noin kilometrin päässä Tikkurilan rautatieasemasta. Urheilupuistoon suunnitellaan 2020-luvulla rakennettavaksi muun muassa uusi liikuntahalli ja areena. Tikkurilan jäähalli on Kiekko-Vantaan kotikenttä. Myös Tikkurilan Palloseuran kotikenttä sijaitsee Tikkurilan urheilupuistossa. == Lähteet == == Aiheesta muualla == Luokka:Vantaan urheilupaikat Luokka:Viertola
Auvo Vappula

Auvo Juhani Vappula (s. 24. lokakuuta 1934 Helsingin maalaiskunta) on suomalainen insinöörikontra-amiraali evp, joka toimi Puolustusvoimien pääinsinöörinä. Vappulan vanhemmat olivat Niilo Vappula ja Helmi Könni, hänen puolisonsa on Anja Orvokki Vappula (o.s. Tanninen). Vappula tuli ylioppilaaksi 1954 ja valmistui diplomi-insinööriksi Teknillisestä korkeakoulusta 1962. Hän toimi Merivoimien esikunnan laivanrakennusosaston vs. päällikkönä 1967–1970, laivaosaston päällikkönä 1970–1981, alustekniikan tarkastajana 1979–1990, Merivoimien yli-insinöörinä 1990–1991 ja Puolustusvoimien pääinsinöörinä 1991–1994. ==Lähteet== Luokka:Suomalaiset amiraalit Luokka:Suomalaiset insinöörit Luokka:Vuonna 1934 syntyneet Luokka:Elävät henkilöt
Jake Roberts

Aurelian Smith Jr. (s. 30. toukokuuta 1955 Gainesville, Texas)Jake Roberts Wretlingdata-sivustollaViitattu 9.7.2024 on yhdysvaltalainen entinen showpainija. Hänet tunnettiin painikehässä nimellä Jake "The Snake" Roberts.Jake “The Snake” Roberts WWE-sivustollaViitattu 9.7.2023 Roberts aloitti uransa vuonna 1975. Roberts teki ensiesiintymisensä World Wrestling Federationissa maaliskuussa 1986. Hänellä oli tapana ottaa kehään mukaan käärme. Yleensä Roberts usutti käärmeensä vastustajan kimppuun ottelun lopuksi. Roberts oli painiuransa aikana kookas 198 senttimetriä pitkä ja liki 113-kiloinen mies. Hän katosi World Wrestling Federationista vuonna 1992 siirtyessään WCW:n pariin. Hän teki paluun WWF:n -organisaatioon Royal Rumble -ottelussa vuonna 1996 uudenlaisella kaksiosaisella asulla. ==Lähteet== ==Aiheesta muualla== * Virallinen sivusto * WWE.com Luokka:Yhdysvaltalaiset showpainijat Luokka:Vuonna 1955 syntyneet Luokka:Elävät henkilöt
Tien päällä

Tien päällä voi tarkoittaa seuraavia: *Tien päällä (Three for the Road), yhdysvaltalainen elokuva vuodelta 1997 *Tien päällä (Traveling Man), yhdysvaltalainen elokuva vuodelta 1989 *Tien päällä (Roadside Prophets), yhdysvaltalainen elokuva vuodelta 1992 *Tien päällä Michael Moore, dokumenttielokuva vuodelta 1997 *Tien päällä Ewan McGregor, television dokumenttisarja vuodelta 2004 *Tien päällä: Kaljapingis (Road Trip: Beer Pong), yhdysvaltalainen elokuva vuodelta 2009.
Tiikerinsilmä (elokuva)

Tiikerinsilmä (Eye of the Tiger) on Richard C. Sarafianin ohjaama yhdysvaltalainen toimintaelokuva vuodelta 1986. Siinä syyttömänä vankilassa istunut mies (Gary Busey) palaa kotikaupunkiinsa, jota hallitsee sheriffin (Seymour Cassell) sijasta ikävä moottoripyöräjengi. ==Arvioita== Video- oppaassa vuodelta 1994 Sam Inkinen kuvaa elokuvan sisältöä sanoilla ”murhia ja kostoa raivopäisen lahtauksen hengessä”. Hän antaa Tiikerinsilmän yhdeksän ja puoli minuuttia lyhennetylle VHS-tallenteelle yhden tähden viidestä sekä erikoismaininnan ”Erittäin Huono Elokuva”. ==Lähteet== ==Aiheesta muualla== * Luokka:Vuoden 1986 yhdysvaltalaiset elokuvat Luokka:Yhdysvaltalaiset toimintaelokuvat
Kristiina Drews

Kristiina Drews (s. 28. tammikuuta 1952 Lappeenranta) on suomalainen kielenkääntäjä. Hän on työskennellyt suomentajana vuodesta 1979 ja häneltä on julkaistu noin sata käännöstä englannista suomeen. Drews opiskeli englantia ja kirjallisuutta. Hänen ensimmäinen romaanisuomennoksensa oli Michael Kenyonin SaPo-dekkari Raiskaus (1981). Drews on suomentanut pääasiassa englanninkielistä kirjallisuutta, muiden muassa Margaret Atwoodin, Vladimir Nabokovin ja Ali Smithin teoksia. Hän on kääntänyt myös näytelmiä ja musikaaleja Jukka Virtasen kanssa. Musikaaleista tunnetuimpia suomennoksia ovat Les Misérables, West Side Story, Saturday Night Fever ja The Producers. Vuonna 1989 Drews sai valtion kääntäjäpalkinnon ja vuonna 1998 Mikael Agricola -palkinnon. Tammikuussa 2015 hän sai Gummeruksen Kaarlen päivän tunnustuksen englanninkielisen kaunokirjallisuuden ja erityisesti Nabokovin teoksen Kalvas hehku suomentamisesta. Drews on ollut Suomen kääntäjien ja tulkkien liiton hallituksen jäsen 1990–2006 ja valtion kirjallisuustoimikunnan jäsen 2007–2012, 2017–2018 ja 2019–2020. Drewsin puoliso on kuvanveistäjä Antero Toikka. Heillä on neljä lasta. ==Lähteet== ==Aiheesta muualla== * Kristiina Drews Kirjasampo.fi:ssä * Kristiina Drews Suomentajat lukijoiden luo -sarjassa Kirjastokaista-video Luokka:Suomentajat Luokka:Mikael Agricola -palkinnon saajat Luokka:Vuonna 1952 syntyneet Luokka:Elävät henkilöt
Carl Tuderus

Carl (Carolus Danielis) Tuderus (noin 1675 – 25. maaliskuuta 1745 Laukaa) oli suomalainen kirkkoherra joka toimi pappina Keski-Suomessa isovihan venäläismiehityksen aikana 1710-luvulla. Luettu 12.11.2016. Tuderuksen vanhemmat olivat Tervolan kappalainen Daniel Tuderus (k. 1687) ja hänen toinen puolisonsa Brita Camron. Hän pääsi ylioppilaaksi Turussa 1696 ja Uppsalassa 1704. Tuderus vihittiin papiksi Turun hiippakunnassa 1707. Tuderus oli apulaispappina Kokkolassa vuodesta 1707 ja Laukaan pitäjänapulaisena Viipurin hiippakunnassa vuodesta 1710 noin vuoteen 1714. Hänestä tuli Viitasaaren pitäjänapulainen 1716 ja hän oli Viitasaaren vt. kirkkoherrana 1720–1721. Tuderus oli sitten Kangasniemen kappalaisena vuodesta 1724 ja Laukaan kirkkoherrana vuodesta 1729. Carl Tuderus oli naimisissa vuodesta 1713 Laukaan kirkkoherran Johan Siniuksen (k. 1729) tyttären Magdalena Siniuksen (k. 1760) kanssa. Heidän poikiaan olivat Laukaan kirkkoherra Johan Tuderus (1713–1785), porvoolainen kauppias Gabriel Tuderus (1716–1764), Kuopion kirkkoherran apulainen Karl Tuderus (k. 1742), Saarijärven kappalainen Jakob Tuderus (noin 1716–1787), laukaalainen tilallinen Daniel Tuderus (1725–1800) ja oululainen kauppias, raatimies ja valtiopäivämies Fredrik Tuderus (1727–1808). Perheen kasvattipoika oli Joroisten kirkkoherra Daniel Tuderus (1721–1769). == Lähteet == == Aiheesta muualla == * Carl Tuderuksen elämäkerta Kansallisbiografiassa Luokka:Suomen evankelis-luterilaisen kirkon papit Luokka:Vuonna 1675 syntyneet Luokka:Vuonna 1745 kuolleet
Johan Wilhelm Tuderus

Johan Wilhelm Tuderus (24. syyskuuta 1786 Ilomantsi – 27. kesäkuuta 1810 Tukholma) oli suomalainen filosofian maisteri, asessori ja kirjallisuuden ruotsintaja. Luettu 12.11.2016. Tuderuksen vanhemmat olivat Leppävirran kirkkoherra Gabriel Tuderus (1754–1805) ja hänen ensimmäinen puolisonsa Maria Molander. Hän kävi Kuopion triviaalikoulua ja Porvoon lukiota ja pääsi ylioppilaaksi Turussa 1802. Tuderus opiskeli Turun akatemiassa ja valmistui filosofian maisteriksi 1805. Tuderus oli sotasihteerinä 1808. Hän muutti Tukholmaan ja toimi asessorina. Tuderus käänsi ruotsin kielelle logiikan oppikirjan ja Jean-Jacques Rousseaun teoksia. == Ruotsinnoksia == * Emil, eller om uppfostran. Af J. J. Rousseau medborgare i Geneve. Öfversättning af J. W. Tuderus. Första tomen. Åbo tryckt hos J. C. Frenckell, 1805 (alkuteos Émile, ou de l'Éducation, Tuderuksen käännös digitoituna Doriassa) * Lärobok i logiken, af J. G. C. C. Kiesewetter, doktor och professor i filosofien. Öfversatt af J. W. Tuderus, doktor i filosofien. Åbo tryckt hos Johan Ch. Frenckell, 1806, myöhempiä painoksia 1816, 1821, 1828, 1830, 1835 (saksankielinen alkuteos Logik zum Gebrauch für Schulen) * Jean Jacques Rousseau's svar, på Akademiens i Dijon uppgifna prisfråga : om vettenskapernas och konsternas återställande bidragit till att rena sederna? som vunnit priset år 1750. Öfversatt af Joh. Vilh. Tuderus. Stockholm tryckt hos C. Delén, 1807 (alkuteos Discours sur les sciences et les arts) == Lähteet == Luokka:Suomalaiset kielenkääntäjät Luokka:Vuonna 1786 syntyneet Luokka:Vuonna 1810 kuolleet
Pollen

Pollen voi tarkoittaa ainakin seuraavia: * Pollen, vuonna 2016 julkaistu videopeli * Pollen, kanadalainen progressiivinen rockyhtye * Pollen, yhdysvaltalainen power pop -yhtye * Daniel Pollen (1813–1876), Uuden-Seelannin pääministeri.
Trifenyylimetaani

Trifenyylimetaani (C19H16) on aromaattisiin hiilivetyihin kuuluva orgaaninen yhdiste. Yhdistettä käytetään orgaanisen kemian synteeseissä. ==Ominaisuudet== Huoneenlämpötilassa trifenyylimetaani on väritöntä kiteistä ainetta. Yhdisteellä on kolme eri kidemuotoa, joista yksi on stabiili ja kaksi metastabiilia. Trifenyylimetaani on veteen liukenematonta ja liukenee kuumaan etanoliin, dietyylieetteriin, bentseeniin ja kloroformiin. Trifenyylimetaanin tertiäärinen protoni on poikkeuksellisen hapan, ja hyvin voimakkaat emäkset, esimerkiksi natriumamidi, voivat vastaanottaa sen. Tällöin muodostuu trifenyylimetyyli- eli trityylianioni. Kromaatit hapettavat trifenyylimetaanin trifenyylimetanoliksi. ==Valmistus ja käyttö== Trifenyylimetaania voidaan valmistaa usealla eri tavalla. Käytettyjä menetelmiä ovat muun muassa bentsaalikloridin ja bentseenin välinen reaktio alumiinikloridin toimiessa katalyyttinä, bentseenin ja tetrakloorimetaanin reaktiossa muodostuvan trifenyylimetyylikloridin pelkistys, bentseenin reaktio kloroformin kanssa, difenyylikloorimetaanin reaktio fenyylimagnesiumbromidin kanssa ja difenyylimetanolin kondensoiminen bentseenin kanssa väkevän rikkihapon läsnä ollessa. : Yhdistettä käytetään muun muassa väriaineiden valmistuksessa. ==Lähteet== Luokka:Aromaattiset hiilivedyt
Ydinperhe (albumi)

__NOTOC__ Ydinperhe on samannimisen yhtyeen esikoisalbumi. Se julkaistiin 19. toukokuuta 2011 Bad Hair Lifen ja Hakaniemi Hardcoren yhteiskustanteena. Vuonna 2012 Combat Rock Industry julkaisi albumista uusintapainoksen. == Kappaleet == # # # # # # # # # # # # == Kokoonpano == * Matti – laulu * Hanna – kitara * Vilja – basso * Heikki – rummut === Tuotanto === * Ville Liukkonen – äänittäjä, miksaaja * Timo Pirttimaa – masteroija * Anna Kopra – valokuvat * Leena Vahvelainen – valokuvat * Vesa Moilanen – valokuvat == Lähteet == Luokka:Vuoden 2011 esikoisalbumit Luokka:Ydinperheen albumit
Jättiläispäästäiset

Jättiläispäästäiset (Nesophontidae) on sukupuuttoon kuollut nisäkäsheimo lahkossa Soricomorpha. Heimon ainoa suku on Nesophontes. Ne olivat kotoperäisiä Karibianmeren saarilla. Jättiläispäästäiset tunnetaan vain subfossiilisista jäänteistä, joita on löydetty luolista 1900-luvulta asti. Nimi ”Nesophontes” tarkoittaa saaren murhaajaa, viitaten niiden hyönteissyöjätapoihin. Jättiläispäästäisten uskotaan kuolleen sukupuuttoon ensimmäisten seudulle saapuneiden eurooppalaisten mukana tulleiden mustarottien seurauksena noin 1500 j.a.a. Eräs fyogeneettinen tutkimus vuodelta 2016, pohjautuen noin 750 vuotta vanhalta yksilöltä saatuun DNA:han, osoitti että jättipäästäisten lähimmät elävät sukulaiset ovat almikit, vaikkakin näiden kahden ryhmän kehityslinjat erkanivat toisistaan yli 40 miljoonaa vuotta sitten.Brace, Selina; Thomas, Jessica A.; Dalén, Love; Burger, Joachim; MacPhee, Ross D.E.; Barnes, Ian & Turvey, Samuel T. (13 Marraskuuta 2016). "Evolutionary history of the Nesophontidae, the last unplaced Recent mammal family". Molecular Biology and Evolution. . . Nisäkäsnimistötoimikunnan ehdotus heimon uudeksi suomenkieliseksi nimeksi on jättipäästäiset. == Lajit == Lajien määrä vaihtelee lähteestä riippuen 6–12 välillä. * Nesophontes edithae * Nesophontes hypomicrus * Nesophontes longirostris * Nesophontes major * Nesophontes micrus * Nesophontes paramicrus * Nesophontes submicrus * Nesophontes superstes * Nesophontes zamicrus == Lähteet == Luokka:Eulipotyphla Luokka:Sukupuuttoon kuolleet nisäkkäät
Laura Airola

Laura Airola (s. 1977) on suomalainen viulisti. Airola soittaa viulua Django Collective Helsinki -yhtyeessä. Hän on soittanut myös muun muassa Riku Niemi Orchestrassa ja Mustarastaassa. Lisäksi Airola on soittanut freelance- muusikkona yli sadalla äänilevyllä. Airola aloitti viulunsoiton 5-vuotiaana. Hän suoritti viulunsoiton A-tutkinnon vuonna 2002 ja valmistui samana vuonna Sibelius-Akatemian esittävän säveltaiteen koulutusohjelmasta musiikin maisteriksi. Airola on toiminut opettajana Pop & Jazz Konservatoriossa, Länsi- Helsingin musiikkiopistossa ja Metropolia-ammattikorkeakoulussa. Airola on myös säveltänyt musiikkia ainakin omille yhtyeilleen. ==Lähteet== Luokka:Suomalaiset viulistit Luokka:Suomalaiset säveltäjät Luokka:Vuonna 1977 syntyneet Luokka:Elävät henkilöt
Johan Saxberg

Johan Saxberg (19. kesäkuuta 1727 Pori – 29. elokuuta 1784 Kurkijoki) oli suomalainen rehtori ja kirkkoherra. Luettu 12.11.2016. Saxbergin vanhemmat olivat porilainen porvari Alexander Saxberg (k. 1740) ja Helena Kristersdotter. Hän kävi Porin triviaalikoulua ja pääsi ylioppilaaksi Turussa 1744. Turun akatemiassa opiskellut Saxberg siirtyi Venäjälle kuuluneeseen Vanhaan Suomeen ja hänet vihittiin papiksi Viipurin hiippakunnassa 1759 vuosi sen jälkeen kun hänet oli valittu Kurkijoen kirkkoherraksi. Saxberg oli Viipurin tuomiokapitulin notaarina vuodesta 1749 ja Viipurin katedraalikoulun rehtorina vuodesta 1752. Hänestä tuli Viipurin tuomiokapitulin jäsen 1755 ja Kurkijoen kirkkoherraksi hänet valittiin 1758 (hän astui virkaan 1759). Vuonna 1770 Saxbergistä tuli lääninrovasti. Johan Saxberg oli naimisissa 1760–1776 Kurkijoen kirkkoherran Paul Neglickin (k. 1758) tyttären Agneta Juliana Neglickin (k. 1776) kanssa. == Teoksia == * Ruumis-sarna, eläisänsä corkiasti sucuiselle nyt Jumalan tykönä corkiasti autualle, riks-greiwinalle ja frouwalle, ... Anna Carlowna von Woronzowalle, syndynellä greiwinnalle von Scawronski, Hänen Keisarillisen Majestetins ensimäisellä staats-frouwalle, ja ylimäisellä hof-mestarinnalle, St. Catharinan ordenin-riddarinalle, cunnia- muistoxi, erinomaisesta tilan-andamisesta, Cronoborin kirckosa 7. päiwänä helme-kuusa wuonna 1776. pidetty prowastilda ja kirckoherralda samassa seuracunnasa Johannes Saxbergildä. St. Peterborisa 1776 == Lähteet == == Aiheesta muualla == * Johan Saxbergin elämäkerta Kansallisbiografiassa Luokka:Suomen evankelis-luterilaisen kirkon papit Luokka:Suomen koulujen rehtorit Luokka:Vuonna 1727 syntyneet Luokka:Vuonna 1784 kuolleet
Yhdysvaltain presidentiksi valittu

Yhdysvaltain presidentiksi valittu (suomeksi myös muodossa Yhdysvaltain valittu presidentti) () on nimitys, jota käytetään tulevasta Yhdysvaltain presidentistä vaalipäivän ja tulevan presidentin virkaanastumisen välisenä aikana. Koska Yhdysvaltain presidentinvaalissa vaalitapa on epäsuora, nimitystä käytetään vaalin ilmeisestä voittajasta. Lopullisesti vaalin voittaja vahvistuu kun valitsijamiehet toimittavat varsinaisen vaalin joulukuussa pidettävässä valitsijamieskokouksessa ja vaalin tulos vahvistetaan Yhdysvaltain kongressin yhteisistunnossa tammikuussa. Viimeisin Yhdysvaltain presidentiksi valituksi kutsuttu henkilö on Donald Trump, joka voitti Yhdysvaltain presidentinvaalit marraskuussa 2024. Yhdysvaltain presidentiksi valittu vannoo presidentin virkavalan 20. tammikuuta vaalivuoden jälkeisenä vuotena. Yhdysvaltain varapresidentiksi valittu () on samaan tapaan nimitys tulevasta Yhdysvaltain varapresidentistä. Viimeisin Yhdysvaltain valituksi varapresidentiksi kutsuttu henkilö on Donald Trumpin varapresidenttiehdokas J. D. Vance. Yhdysvaltain varapresidentiksi valittu vannoo varapresidentin virkavalan 20. tammikuuta vaalivuoden jälkeisenä vuotena, samana päivänä kuin Yhdysvaltain presidentiksi valittu. ==Lähteet== Luokka:Yhdysvaltain presidentinvaalit
Lex Luger

Lawrence Wendell Pfohl (s. 2. kesäkuuta 1958 Buffalo, New York)Lex Luger Wrestlingdatassa on yhdysvaltalainen uransa lopettanut showpainija. Hänet tunnettiin painikehässä nimellä Lex Luger. Hän teki ensiesiintymisensä World Wrestling Federationissa vuonna 1985. Hänen merkittävimpiä otteluitaan ovat muun muassa Royal Rumble -ottelu vuonna 1994. Ottelu päättyi Lugerin ja Bret Hartin molempien tiputtua kehästä yhtä aikaa.1994 Royal Rumble ottelun tulokset. Luger on otellut muun muassa Mr. Perfectin, Bret Hartin, British Bulldogin, Stingin ja Diamond Dallas Pagen kanssa. Luger lopetti showpainiuransa vuonna 2005. Luger käytti amerikanlipulla varustettuja housuja ja kenkiä. == Mestaruudet ja saavutukset == *Championship Wrestling from Florida ** NWA Bahamas Championship (1 kerta) ** NWA Florida Television Championship (1 kerta) ** NWA Southern Heavyweight Championship (3 kertaa) *World Championship Wrestling ** WCW World Heavyweight Championship (2 kertaa) ** WCW World Television Championship (2 kertaa) ** NWA/WCW United States Heavyweight Championship (5 kertaa) ** NWA/WCW World Tag Team Championship (3 kertaa) yhdessä Barry Windham (1), Sting (1), ja The Giant (1) *World Wrestling Federation ** Royal Rumble voitto (1994) yhdessä Bret Hartin kanssa *World Wrestling All-Stars ** WWA World Heavyweight Championship (1 kerta) ==Lähteet== Luokka:Yhdysvaltalaiset showpainijat Luokka:Vuonna 1958 syntyneet Luokka:Elävät henkilöt
Soiva tehdas

Soiva tehdas on kosketinsoittaja Esa Kotilaisen vuonna 2011 julkaistu studioalbumi. Kotilainen on säveltänyt, esittänyt, sovittanut, äänittänyt ja miksannut levyn. Levy sisältää historiallista ja aitoja prosessi-ääniä puuteollisuudesta. == Kappaleet == Kaikki kappaleet säveltänyt Esa Kotilainen. # # # # # # # # # # # # == Lähteet == * Soiva tehdas discogs.com -sivustolla === Viitteet === Luokka:Vuoden 2011 albumit Luokka:Esa Kotilaisen albumit Luokka:Ambient-albumit
Nowa Ruda

Nowa Ruda on kaupunki ja oma kuntansa Ala-Sleesian voivodikunnassa Lounais- Puolassa. Kaupungin asukasluku oli vuoden 2019 arvion mukaan 21 908. 1200-luvulla perustettu kaupunki on tunnettu muun muassa hiilikaivoksestaan, joka suljettiin vuonna 1994. ==Lähteet== ==Aiheesta muualla== Luokka:Ala- Sleesian voivodikunnan kaupungit Luokka:Ala-Sleesian voivodikunnan kunnat
Oudenaarden taistelu

Oudenaarden taistelu käytiin Espanjan perimyssodassa 11. heinäkuuta 1708 Suurliiton (Iso-Britannia, Itävalta, Preussi ja Alankomaat) ja Ranskan joukkojen välillä. Ranskalaiset olivat aikeissa piirittää Oudenaarden, kun Liitoutuneiden armeija ylitti Schelde-joen 11. heinäkuuta ja hyökkäsi ennen kuin ranskalaiset ehtivät sijoittaa joukkojaan. Ranskalaisten johto oli jakautunut, sillä Burgundin herttua halusi perääntyä, mutta Vendômen herttuan pyynnöstä hän päätti ryhtyä taisteluun. Katkera ja sekava taistelu jatkui koko iltapäivän. Suurliiton joukkojen de facto komentaja Marlborough’n herttua lähetti hollantilaisjoukon kiertämään ranskalaiset lännestä näiden huomaamatta. Joukko hyökkäsi ranskalaisten oikeaan sivustaan samalla kun Savoijin prinssi Eugen painoi päälle vasemmalta. Taistelun päätyttyä ranskalaiset olivat menettäneet 6 000 kaatunutta ja 9 000 vangittua, kun taas Liittoutuneet olivat menettäneet 4 000 kaatunutta. Seuraavana päivänä Vendôme kokosi kukistetun armeijan yhteen ja torjui Liittoutuneet Gentissä. Marlborough valtasi Gentin ja Bruggen uudelleen tammikuussa 1709 ja ranskalaiset vetäytyivät takaisin omalle rajalleen. ==Lähteet== ==Aiheesta muualla== * Oudenaarden taistelu Luokka:Espanjan perimyssota Luokka:Ranskan taistelut Luokka:1708
Turun Lääketieteenkandidaattiseura

Turun Lääketieteenkandidaattiseura ry (lyh. TLKS) on vuonna 1946 perustettu Turun yliopiston lääketieteen opiskelijoiden ainejärjestö. Seuran toiminnan tarkoituksena on yhdistää lääketieteen opiskelijat aktiiviseksi ja kollegiaaliseksi yhteisöksi opiskeluvaiheessa sekä valmistumisen jälkeenkin. == Aiheesta muualla == *Turun Lääketieteenkandidaattiseura ry:n nettisivut Luokka:Suomalaiset ainejärjestöt ja killat
Kłodzko

Kłodzko on kaupunki ja oma kuntansa Ala-Sleesian voivodikunnassa Lounais- Puolassa. Kaupungin asukasluku oli vuoden 2019 arvion mukaan 26 742. Kaupunki sijaitsee Nysa Kłodzkan, Oderin sivujoen, varrella Kłodzkon laaksossa. Kaupungin nähtävyyksiä ovat muun muassa 1300-luvulla rakennettu goottilainen Pyhän Johanneksen silta ja 1344–1428 rakennettu Marian taivaaseenottamisen kirkko. 2014 Stare miasto w Kłodzku.JPG|Kłodzkon vanhakaupunki 2013 Kłodzko, twierdza 52.jpg|Kłodzkon linnoitus ==Lähteet== ==Aiheesta muualla== Luokka:Ala-Sleesian voivodikunnan kaupungit Luokka:Ala-Sleesian voivodikunnan kunnat
Tampereen Infra

Tampereen Infra on Tampereen kaupungin liikelaitos, jonka toimintaan kuuluu yhdyskuntatekniikan suunnittelun, paikkatietopalvelujen, rakentamis- ja kunnossapitopalvelujen sekä kuljetus- ja korjaamopalvelujen tarjoaminen. ==Yksiköt== *Kalustopalvelut; kaupungin omistaman kaluston vuokraus, kuljetus- ja työkonepalveluiden tuottaminen ja välittäminen *Rakentamispalvelut; yhdyskuntarakentaminen; esim. katujen, puistojen, satamien, torien, meluesteiden, yleisten alueiden sekä jakeluverkostojen rakentaminen ja saneeraaminen. *Kunnossapitopalvelut; katujen ja viheralueiden kunnosta huolehtiminen, metsien, taimistojen ja puiden hoidosta, liikuntapaikkojen, uimarantojen ja leikkipaikkojen hoitaminen *Suunnittelupalvelut; yhdyskuntatekniikan suunnittelun tuottaminen, esim. kunnallistekninen suunnittelu sekä liikenne- ja vihersuunnittelu. *Paikkatietopalvelut; kartta-, maaperätutkimus- ja mittauspalvelut. ==Lähteet== *Tampereen Infra Luokka:Tampereen kaupungin liikelaitokset